Henare PeeniHon PEENI HENARE (Minister for the Community and Voluntary Sector): Tēnā koe e Te Māngai o Te Whare ka noho tonu ahau ki roto i te reo Māori. Ehara taku hoa a Kāingaroa he purupuru he taka ka pā tau ko ahau ko te tītī ko te aporei. Ko te tama i āta purupuru mārire ko Ngāti Rangi ko te angaanga tītī iho i te rangi." Ko te take ka tīmata ake au i taku kōrero me te tauparapara o te kāinga o tōku kāinga o Te Pēwhairangi ka tuituia te mana o ōku mātua ōku tūpuna ki runga i te kāinga o Tāpeka ki tō tātou iwi kua pae i te rā nei. Nō reira e oku rangatira haere mai rā koutou ki runga i te tāhuhu o tō koutou whare. E tautoko atu ana i ngā mihi kua hōrapa pai ki runga i a tātou ki roto i te roanga ake o tēnei atatū. Ka tīmata ake ki roto i tōku tuakana nei ki a Adrian i whakaritea i tō tātou huihuinga i te ata nei. Kia tau iho mai ngā manaakitanga o te kaihanga ki runga ki tēnā ki tēnā ki tēnā o tātou kua tau nei nō reira ngā mihi nui ki a ia.Huri tua atu i a ia nei nā ki ngā tini aituā o te wā kua wahaina mai e ngā mema o tēnei Whare ki roto i ngā kōrero i te ata nei. Ko tētahi o rātou ana ko te tupuna a Tā Hepi. I a au e tamariki ana ka whakaaro ake i te tāima a Tā Hepi me tōku tupuna a Tā Hemi ki roto i tō mātou whare ki roto o Amerika. Mahara atu ana au i te tāima ka totohe te tokorua mō te āhuatanga o te Māori e huri haere nei ki runga i te whenua o Amerika. Ka mutu ka tū mai ko Te Atairangikaahu ki te tohutohu ki ōna tungane ki te tohutohu ki a rāua me wā rāua whakaaro pōrangi i taua tāima tonu. Koinā te mana o te wāhine te tohutohu i te tāne ahakoa te teitei o Tā Hepi ahakoa te teitei o Tā Hēmi ka tū mai a Te Atairangikaahu ki te tohutohu ki ōna tūngane me pehea. Nō reira kō ngā maharatanga ki a rātou arā heke iho mai ki tō teina ki a Timi e te tupuna e Tā Tumu. Ka hoki atu waku mahara ki tō whānau otirā ki ngā tini aituā kua mau nei e koutou ki runga i tō tātou whare i te rā nei. Tēnei ka tangi tēnei ka mihi e auē e auē e auē.Ka whakahokia mai ngā rārangi kōrero ki a tātou e Te Whare. Āe e tika ana ngā mihi nui ki ngā mema o Te Whare nei ki tō tatou Minita hou a Anaru Iti kua tīmata ake nei i te pānuitanga tuatahi o tēnei pire. Huri tua atu ki te Minita tawhito a te Hon Chris Finlayson e mihi atu ana au ki a ia mō ngā mahi nunui i oti i a ia e pupuru ana i te mana whakahaere o ngā take Tiriti ki roto i Te Whare nei. Nā huri tua atu ki ngā mema kei roto i te rōpū whiriwhiri i ngā take Māori arā ko tuakana nei a Rino Tirikatene me ngā mema o te rōpū whiriwhiri i ngā take. Kāre e kore he mahi nunui kei mua i a rātou.I te nuinga o te wā e Te Whare ka tau mai te pānuitanga tuatahi o ngā pire pēnei nā ki roto i Te Whare. Ka pōhēhe kua oti kua tutuki. Ko tāku e kī atu nei ki a koutou ko te roanga ake o tēnei pire ka whai wāhanga tēnā a tēnā a tēnā o koutou otirā tātou ki te āta kōrero ki te āta wetewete i ngā take kei roto i te pire. Nō reira kaua e pōhēhē ka tīmata mai ka mutu mai ki runga i te pānuitanga tuatahi kāhore! Tā te mea kua rongo atu koutou e Ngāti Tūwharetoa i ngā anipā i ngā māharahara o tēnā o tēnā o tēnā o mātou kua kōrero mai i te ata nei. I roto i te haerenga o tēnei pire tae noa atu ki te rōpū whiriwhiri i ngā take ko reira ka wahaina mai e koutou i ō koutou anipā i ō koutou māharahara mō te pire nei. Nō reira kia kaha rā koutou kia kaha rā koutou ki te ngau i ngā taringa o te rōpū whiriwhiri i ngā take Māori kia pai ai te haere o tēnei pire kia pai ai te haerenga o tēnei pire tae noa atu ki tōna tutukitanga. Nō reira kia kaha rā koutou.Ki tō tātou pire kua kōrero mai tōku matua te Hōnore Tararā nei a Shane Jones hei tāna mō te āhuatanga ki Te Kōpua Kānapanapa ki Te Kōpua Kānapanapa āe āe. Mīharo te rongo atu me te pānui i ngā kōrero kei roto i tēnei pire e pā ana ki tēnā. Nei ka whakaaro ake ahau ki te mana whakahaere o ngā momo kaupapa pēnei nā ko tētahi wāhanga ka tukuna atu ki a koutou e Ngāti Tūwharetoa ko tētahi atu wāhanga ka tukuna atu ki ngā kaunihera ā-rohe ki tēhea rōpū Karauna rōpū Kāwanatanga e hoa ka whakaaro ake ahau ki tērā kaupapa nā runga i te mōhio ko te mana o Tūwharetoa ka kore e neke ka kore e mimiti noa. Ko te mana o tēnā kaunihera o tēnā Kāwanatanga āe ka heke ka hinga. Nō reira ko taku pātai atu ki tēnei whare he aha te take ka whakaritea ngā rōpū pēnei nā mehemea ka toitū te mana o Ngāti Tūwharetoa ka heke haere ka hinga haere te mana o tēnā Kāwanatanga o tēnā kaunihera. Heoi anō ka waiho nā atu hei whakaaroaro mā tātou ki roto i te haerenga o tēnei pire. Tā te mea kua kōrero mai e ngā Minita mō te āhuatanga ki a Ngāpuhi āe mārika! Kō mātou o te kāinga ko te arohaehae ka pēhea nei te whakatakoto i ngā whakapapa o Ngāpuhi tā te mea i kite atu ahau i te painga ki roto i tēnei pire me te hiahia kia whai karahipi kia whai take anō waku uri ki roto i ngā nekehanga o Ngāti Tūwharetoa ki roto i ngā tau kei mua i a koutou. Harikoa ana. Harikoa ana te kite atu ahakoa te pāmamae kua tau ki runga i a koutou nā i te rahi o te pūtea ka tukuna atu ki a koutou mā koutou e whakahaere. E harikoa ana ka whakahokia ngā wāhi tapu ngā kāinga ki a koutou ki roto i te roanga ake o tēnei pire.Heoi anō ko tētahi hei waiho nā atu ki a koutou hei whakaaroaro mā koutou. I kōrero tahi māua ko tōku tuahine nei te Hon Meka Whaitiri. Hei tāna ko tētahi o ana mahi Minita nei hei whakahaere i te harbour master ki runga o Taupō-nui-a-Tia tēnā pea me ngaungau koutou i te taringa o tēnei ka whakahoki atu tērā mana ki a koutou ki roto i ngā tau e tū mai nei kāti ka waiho nā atu tēnā ki a koutou otirā ki te Minita e noho mai nei. E ōku rangatira ehara tēnei i te takaroa i ngā kōrero ehara tēnei i te takaroa i ngā kōrero ko te tikanga o ngā marae puta noa mehemea ka rongo atu koe i tō ingoa tēnā me tū koe ki te kōrero. Kite atu ahau i ngā rārangi kaikōrero mō te pire nei ko ētahi e mea atu ana kāhore. Kīhai rātou i hiahia ana kia kōrero ki te pire nei. Engari ka kite atu ahau i ngā mata me ngā kanohi o koutou o Ngāti Tūwharetoa he hokinga mahara he hokingā mahara. Nō reira e aku rangatira ka waiho nā atu ki konei. Kāre e kore ka hoki anō koutou i raro i te tuanui o tēnei whare ki te kōrero i ngā āhuatanga o te pire tae noa ki tōna whakatutukitanga. E te pāpā e Martin e tika ana ko ngā wero i uhia ki runga i tēnei uri o Ngāpuhi ka tau anō ki runga i a koe e Ngāpuhi. Kāre e kore ki roto i ngā rangi e tū nei arā ko Te Rā o Waitangi ka kōrero anō tātou katoa i ngā take e pā ana ki tēnei pire o Ngāti Tūwharetoa me ngā kaupapa nui kei mua i te ao Māori ā taihoa ake nei.E ōku rangatira e ngā mema o Te Whare e Te Māngai o Te Whare ka waiho nā atu i konei kāti tēnā koutou tēnā koutou. Ko te manako kia pai ai tō koutou hokinga atu ki te wā kāinga kia tau anō ngā manaakitanga o Te Kaihanga ki runga ki a koutou i roto i te wā o Te Kirihimete me Te Tau Hou a te Pākehā. Ā te tau e tū nei ka tūtaki anō kia ora tātou katoa.[Greetings to you Madam Deputy Speaker. I will continue to speak in the Māori language. "Kāingaroa is of no account he is caulking which will fall off but I am Ngāti Rangi the adorned one the stable caulking the lashing the head which shines down from heaven." The reason I started with a chant from home my home Pēwhairangi is to connect the prestige of my elders and my ancestors at my home Tāpeka to these people here today. So my leaders welcome onto the ridgepole of your House. I endorse the greetings conveyed to us all throughout the morning. I will start by acknowledging my elder kin Adrian who said the prayer for our gathering this morning. The guidance of our creator has been bestowed upon each and all of us here. Therefore I thank him.I now turn to the many who have departed over time that are being spoken of by the members of this House this morning. One of them is the elder Sir Hepi. When I was a child I remember a time when Sir Hepi and my grandfather Sir James were staying together in America. I remember the time when they were arguing about the Māori exhibition that was touring America at the time. Then Te Atairangikaahu stood and instructed her male relatives and ticked them off about their silly ideas. Such was the authority of women to instruct the men: no matter how mighty Sir Hepi was no matter mighty Sir James was Te Atairangikaahu stood and told her male relatives what to do. So my thoughts return to them and to your younger brother Timi Sir Tumu. My thoughts return to your family and to many who have passed that you have brought with you to our House today to mourn and acknowledge and I weep weep and weep.I now return our discussion to us in this House. It is right that we acknowledge the members of this House and our new Minister Andrew Little who started with the first reading of this bill. I turn to the former Minister the Hon Chris Finlayson and I thank him for the huge workload he completed and the credibility he maintained while managing settlement issues in this House. I also speak of the select committee to Rino Tirikatene and the members of the select committee; no doubt they have a huge task in front of them.Normally the first reading is when these bills are introduced to the House. You may assume that is then finished but it is not. What I am saying to you all is that throughout the bill process everyone will get an opportunity to discuss and analyse the issues in this bill. So don't assume that the first reading is the beginning and end no. You have heard Tūwharetoa's concerns expressed this morning. As this bill progresses right through to the select committee stage you are all able to raise your issues and concerns regarding the bill. Therefore raise these with the Māori Affairs Committee so this bill progresses well through to completion. So I wish you all well.Regarding our bill my uncle the honourable Dalmatian Shane Jones has told me about the new statutory board Te Kōpua Kānapanapa yes. It is very interesting to listen and read about this in the bill. I then think about the authority of such affairs. A part is given to you Ngāti Tūwharetoa to manage another part to a territorial authority another to a Crown or Government agency and I think about that knowing that the authority of Tūwharetoa will never diminish or cease. The authority of this territorial authority or that Government agency will diminish or cease. So my question to this House is: why are we establishing these entities if the authority of Ngāti Tūwharetoa will be forever but yet the authority of each Government and council diminishes and ceases? However I will leave that idea there for us all to ponder as this bill progresses.Other Ministers have referred to Ngāpuhi yes indeed! At home we will be analysing how we lay out our Ngāpuhi genealogy as I can see the benefits contained in this bill and want to know if we can get a scholarship and benefits for my relatives from the developments of Ngāti Tūwharetoa in the years to come. It's very pleasing. I am pleased although I can see the pain on your faces because of the size of the financial redress that you will manage. I am happy that sacred sites and settlements will be returned through the bill.I will leave you with something to think about. I spoke to my colleague here the Hon Meka Whaitiri. She said one of her roles as a Minister is to oversee the harbour master on Lake Taupō; perhaps you can speak to her about turning that authority over to you as well in the coming years. So I will leave that there with you and also with the Minister sitting beside me.My leaders I don't mean to prolong the discussions no but the custom on the marae throughout is to stand and speak when you hear your name. I saw the list of speakers for this bill and some have declined to speak. But I see the eyes and faces of Ngāti Tūwharetoa and you all bring back memories for me. So my leaders I will leave it here. No doubt you will come back under this roof soon to discuss the issues of this bill again right through to completion. My elder Martin the challenges that this Ngāpuhi descendant faces will also be on you fellow Ngāpuhi. No doubt in the days ahead at Waitangi Day we will all talk about the issues concerning this bill and those facing the Māori people.My leaders members of this House Mr Speaker I will leave it here greetings to you all. I hope you have a safe trip home and may the Lord guide and look after you during Christmas and the New Year and we shall meet again in the coming year. Greetings to us all.]"